**Proces - verbal**

**al sedintei extraordinare a Consiliului Judetean Vrancea**

**din data de 7 noiembrie 2022**

In data de 7 noiembrie 2022, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea.

**Președintele Consiliului Județean Vrancea, domnul Cătălin Toma,** a deschis si a condus lucrarile sedintei extraordinare, convocata prin Dispozitia nr. 380 din 3 noiembrie 2022, cu îndeplinirea procedurilor legale în materie.

Sedinta extraordinara a consiliului judetean s-a desfasurat online, caracterul public al acesteia fiind asigurat prin publicarea pe site a minutei, imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit (17), prezenti fiind 32 de alesi judeteni din care - 31 de consilieri judeteni din 32 de consilieri județeni în funcție, plus presedintele consiliului judetean. Absent a fost domnul consilier judetean Onia Cristian. ( Domnul consilier judetean Micu Ioan s-a conectat de la punctul 2 al ordinii de zi).

**Presedintele Consiliului Judetean Vrancea, domnul Catalin Toma,** in conformitate cu prevederile legale, a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 20 octombrie 2022.

**Fiind supus votului, procesul - verbal a fost aprobat in unanimitate, fara observatii.** ( 31 de voturi „ pentru” )

**Presedintele Consiliului Judetean Vrancea** a precizat ca urgenta adoptarii unor decizii privind derularea executarii lucrarilor contractate la obiectivele de investitii a fost justificata prin notele de fundamentare de la fiecare proiect, mentionand si solicitarea Serviciului Public Comunitar Judetean de Evidenta a Persoanelor Vrancea privind modificarea arondarii unor unitati administrativ- teritoriale la serviciile locale.

**S-a trecut la prezentarea proiectelor de hotarari inscrise pe ordinea de zi a şedinţei:**

1. „Actualizarea Devizului general şi a indicatorilor tehnico-economici pentru obiectivul de investiții: „Modernizarea infrastructurii rutiere de drum judeţean dintre localităţile: Focşani – Goleşti – Vârteşcoiu – Odobeşti cu conectivitate directă la reţeaua TEN –T”, cod SMIS 108712”.

2. „Actualizarea Devizului general și a indicatorilor tehnico-economici pentru obiectivul de investiții „Modernizare D.J. 205J intersecţie D.J. 204E (Panciu)- intersecție D.J. 205H (Moviliţa), km. 0+000-7+270” L=7,27 km”, comuna Moviliţa, judeţul Vrancea”.

3. „Actualizarea Devizului general și a indicatorilor tehnico-economici pentru obiectivul de investiție ,,Lucrări noi de consolidare a amprizei drumului și a zonei de siguranță aferente obiectivului de investitii „Continuare de lucrări pentru modernizare D.J. 205D, Valea Sării – Năruja – Paltin – Spulber – Nereju – Brădăcești, km 0+000 – km 34+000, L = 34km”.

4. „Modificarea arondării unităților administrativ-teritoriale la serviciile publice comunitare locale de evidență a persoanelor din județul Vrancea”.

**Fiind supusa votului plenului consiliului judetean, ordinea de zi a sedintei a fost aprobata cu unanimitate de voturi.** (31 de voturi ”*pentru*”)

**Presedintele Consiliului Judetean Vrancea** a precizat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate si a reamintit consilierilor județeni ca au obligația sa nu participe la adoptarea proiectelor de hotărâri in care ar putea fi in conflict de interese.

**Ulterior, s-a trecut la dezbaterea proiectelor de hotarari.**

**La punctul 1** proiectul privind „Actualizarea Devizului general şi a indicatorilor tehnico-economici pentru obiectivul de investiții: „Modernizarea infrastructurii rutiere de drum judeţean dintre localităţile: Focşani – Goleşti – Vârteşcoiu – Odobeşti cu conectivitate directă la reţeaua TEN –T”, cod SMIS 108712”.

**Domnul consilier judetean Guguianu Constantin** a dorit sa il intrebe pe domnul director al Directiei Tehnice si investitii daca au fost remediate deficientele de proiectare identificate la o vizita pe teren facuta la obiectivul de investitii in cauza.

**Directorul Directiei Tehnice si investitii, domnul Iordache Romeo,** a precizat ca s-au intocmit documentele necesare modificarii solutiei tehnice, iar in acest moment se executa lucrari in conformitate cu noile solutii, fara a fi nevoie de o alta autorizatie de construire.

**Domnul consilier judetean Lepadatu Mihaita** a mentionat ca a urmarit evolutia lucrarilor pe acest drum judetean si a dorit sa aminteasca anumite probleme legate de semnalizarea punctelor de lucru, in special in zona podurilor peste paraurile Mera si Dalhauti. A apreciat ca dirigintele de santier ar trebui sa se impuna mai mult in fata constructorului. Totodata, a intrebat care este stadiul lucrarilor la podul peste paraul Mera si daca s-a realizat expertiza pentru podul de peste paraul Dalhauti.

**Directorul Directiei Tehnice si investitii, domnul Iordache Romeo,** a mentionat ca pentru lucrarea de consolidare a podului peste paraul Mera urmeaza sa se emita acordul de mediu si autorizatia de construire. In ceea ce priveste podul de peste paraul Dalhauti, a fost emis ordinul de incepere a serviciilor de proiectare.

**Fiind supus votului, proiectul de hotarare a fost adoptat in unanimitate. (**31 voturi ”*pentru*”)

**La punctul 2** proiectul privind„Actualizarea Devizului general și a indicatorilor tehnico-economici pentru obiectivul de investiții „Modernizare D.J. 205J intersecţie D.J. 204E (Panciu)- intersecție D.J. 205H (Moviliţa), km. 0+000-7+270” L=7,27 km”, comuna Moviliţa, judeţul Vrancea”.

**Domnul consilier judetean Vasile Alexe** a constatat ca prin modificarile propuse se majoreaza valoarea contractului cu 13,84 % si a dorit sa stie daca solutiile tehnice adoptate nu vin in contradictie cu notele de constatare intocmite la obiectivul de investitie mentionat.

**Directorul Directiei Tehnice si investitii, domnul Iordache Romeo,** a precizat ca modificarile aduse solutiei tehnice sunt cele care au majorat valoarea contractului, dar ca acestea sunt o imbunatatire a proiectului tehnic, sumele suplimentare urmand a fi virate din fondurile Ministerului Dezvoltarii Regionale si Administratiei Publice.

**Presedintele Consiliului Judetean Vrancea** a mentionat ca in acest moment s-a conectat la lucrarile sedintei si domnul consilier judetean Micu Ioan.

**Fiind supus votului, proiectul de hotarare a fost adoptat in unanimitate. (**32 voturi ”*pentru*”)

**La punctul 3** proiectul privind „Actualizarea Devizului general și a indicatorilor tehnico-economici pentru obiectivul de investiție ,,Lucrări noi de consolidare a amprizei drumului și a zonei de siguranță aferente obiectivului de investitii „Continuare de lucrări pentru modernizare D.J. 205D, Valea Sării – Năruja – Paltin – Spulber – Nereju – Brădăcești, km 0+000 – km 34+000, L= 34km”.

**Fiind supus votului, proiectul de hotarare a fost adoptat in unanimitate.** (32 voturi ”*pentru*”)

**La punctul 4** proiectul privind „Modificarea arondării unităților administrativ-teritoriale la serviciile publice comunitare locale de evidență a persoanelor din județul Vrancea”.

**Fiind supus votului, proiectul de hotarare a fost adoptat in unanimitate.** (32 voturi ”pentru”)

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 7 noiembrie 2022.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**